

Hejsa!

Du er tilmeldt turen til Heide Park med Ungdomsskolen.

I dette brev får du lidt praktisk info omkring turen:

Vi tager afsted fredag den **10. oktober kl. 16.00,** Rønbækskolens parkeringsplads, Ådalsvej 100, Hinnerup.

Kom gerne 10 minutter i god tid, da vi lige skal have pakket bussen med bagagen.

Når I kommer fredag eftermiddag, er det vigtigt, at I har jeres pas og blå sygesikring i hånden, da det vil blive tjekket når I går om bord på bussen!!!

Vi kører derefter den lidt lange tur til Heide Park, hvor vi forventer at være ved 22.00 tiden.

I bussen på vej derned får vi lavet hyttefordelingen, så vi er klar til at komme i hytterne når vi ankommer. (det er selvfølgelig drenge og piger for sig) Vi skal også spise vores medbragte ”aftensmads-madpakke” på vejen derned i bussen. Fredag aften skal vi gerne være gode til at ligge os til at sove, for vi har en lang dag foran os lørdag.

Lørdag bruger vi HELE dagen i parken. Til aftensmad skal vi alle spise buffet (inkluderet i prisen) Du skal selv medbringe lommepenge til frokost lørdag og søndag. Lørdag aften er vi også i Parken.

Søndag står vi op, spiser morgenmad (inkluderet i prisen), pakker bus, har 2-3 timer i Parken, til rutchebanen vi ikke fik prøvet lørdag, eller til at prøve den sjoveste igen, inden vi kører hjem af. Vi forventer at være hjemme den **12. oktober ved 19.00-20.00 tiden.**

**Pakkeliste:**

* Godt praktisk varmt tøj (vi skal være ude, **HELE** lørdagen) Tjek vejrudsigten!!
* Gode sko – det er en stor park, og vi går meget.
* Mobiltelefon + oplader (evt. powerbank ved behov)
* Sengebetræk + lagen + håndklæde
* Toilettaske **(evt. medicin – hvis du bruger medicin eller der er særlige hensyn vi skal tage, vil vi gerne vide det i god tid, dvs. IKKE samme dag som vi tager afsted)**
* ”Aftensmads-madpakke” til busturen fredag aften,
* Lommepenge EURO (husk du skal selv betale frokost lørdag + søndag)
* Pas (som selvfølgelig ikke er udløbet!!!)
* Blå sygesikringsbevis. (som selvfølgelig heller ikke er udløbet)

I skal selv sørge for at have jeres fritid/ulykkes- og rejseforsikring i orden, da kommunen ikke har forsikringer der dækker.

Husk at turen er 100 procent nikotin/røg/snus, alkohol og energidrik fri

Vi skal 35 unge og fem voksne med på turen. Har I brug for at komme i kontakt med en voksen på turen, kan I altid ringe til mig på tlf. 24 59 45 85.

Skulle I have spørgsmål til turen, er I ligeledes altid velkommen til at kontakte mig på mobilen eller til at skrive en mail.



Vi glæder os til en rigtig god tur til Heide Park.



Med venlig hilsen

Mette Svenningsen

Tlf. 24 59 45 85, msve@favrskov.dk